પણ શિક્ષણ અંગે કોઈ વિચાર જ ન થયો. વિશ્વ તો નૂતન પ્રવાહો સાથે ધસમસતું આગળ વધતું રહ્યું. કદાચ એવું કહી શકાય કે ટોફલરે કલ્પેલા ત્રીજા મોજાથીયે આગળ એક નવું મોજું આવી રહ્યું છે અને જીવનને સ્પર્શતા દરેક ક્ષેત્રને પ્રભાવિત કરવાની પૂરી સંભાવનાઓ દેખાઈ રહી છે ત્યારે ભારત પણ એનાથી અળગું ના રહી શકે. આપણા દેશને વિશ્વના આ પ્રવાહને સમાંતર લાવી, વિકાસનો નૂતન પથ કંડારી, વિશ્વને આ રાષ્ટ્રની અપ્રતિમ શક્તિ પરત્વે ફરીથી જાગૃત કરી, હવેની સદી ભારતની સદી છે એવું દ્રઢ દર્શન કરાવવા પ્રતિબદ્ધ થવું પડશે.